Roger Pingeon
<s>Rože Penžon (, 28. avgust 1940 — 19. mart 2017) bivši je francuski profesionalni biciklista u periodu od 1964. do 1974. godine.</s><s>Penžon je 1967. godine osvojio Tur de Frans, a 1969.</s><s>Vuelta a Espanju, dok je na Tur de Fransu završio drugi, iza Edija Merksa.</s><s>U narednim godinama nije uspeo da završi nijedan grand tur, do svoje poslednje sezone u karijeri — 1974. godine, kada je završio Tur de Frans na 11 mestu.</s><s>Umro je 19. marta 2017. od srčanog udara.</s>

<s>Karijera</s>

<s>1964 — 1972 
Penžon je počeo karijeru 1964. godine, prvu trku vozio je u Lionu i osvojio je.</s><s>Na gran priju Francuske, u vožnji na hronometar, završio je drugi.</s><s>Naredne godine nije ostvario nijednu pobedu.</s><s>Završio je drugi u Monpeljeu i treći u Limožu, a nakon toga je vozio svoj prvi Tur de Frans, gde je završio na 12. mestu u generalnom plasmanu.</s><s>1966. je imao više uspeha nego prethodne godine, osvojio je trku u Bretanji, a zatim drugo mesto na Kriterijumu antarnasjonal, uz jednu osvojenu etapu.</s><s>Na Turu je osvojio osmo mesto.</s>

<s>Godine 1967. je bila najuspešnija godina u njegovoj karijeri.</s><s>Startovao je sa pet pobeda u sedam trka, pre Tur de Fransa.</s><s>Pobedio je na petoj etapi, osvojio je jedno drugo i tri treća mesta, bio je lider od 15 etape do kraja i osvojio je Tur ispred Hulia Himeneza.</s>

<s>Godine 1968. nije ostvario nijednu pobedu do početka Tura, gde je slavio na dve etape, ali je u generalnom plasmanu završio na petom mestu.</s><s>Naredne godine osvojio je treće mesto na Kriterijumu Dofine, nakon čega je vozio po prvi put Vuelta a Espanju.</s><s>Penžon je pobedio na etapi 12 i osvojio je Vueltu.</s><s>Nakon Vuelte, pokušao je da osvoji drugi Tur de Frans, pobedio je na jednoj etapi, ali je u generalnom plasmanu ostao iza Edija Merksa, kao i u brdskoj klasifikaciji.</s>

<s>Godine 1970. završio je na drugom mestu na Kriterijumu Dofine, nakon čega je osvojio trke u Burgonji i Trimuileu.</s><s>Tur de Frans je napustio tokom sedme etape.</s><s>Naredne godine osvojio je dva treća mesta na trkama u Italiji, a nije vozio nijednu Grand tur trku.</s><s>1972. je osvojio etapu na Kriterijumu Dofine i drugo mesto na Turu Švajcarske, dok je Tur de Frans napustio tokom devete etape.</s>

<s>1973 — 1974 
Nakon osam godina, Penžon je napustio tim Pežo i prešao u tim Rokado, gde nije uspio da se istakne; nije vozio Tur de Frans, a Vueltu je napustio tokom pete etape.</s>

<s>Nakon jedne godine u Rokadu, Penžon je 1974. proveo u timu Žobo—Ležen, gde je osvojio tri trke pre početka Tur de Fransa.</s><s>Na Turu nije ostvario pobedu, a u generalnom plasmanu je završio na 11. mestu, što je prvi Tur koji je uspio da završi nakon 1969.</s><s>Nakon Tura završio je karijeru.</s>

<s>Reference</s>

<s>Spoljašnje veze</s>

<s>Profil na biciklističkoj arhivi
 Rezultati Rožea Penžona na Tur de Fransu</s>

<s>Francuski biciklisti
Pobjednici Tour de Francea
Pobjednici Vuelta a Españe</s>

